**ЧРЕЗ**

 **ПРЕДСЕДАТЕЛЯ НА**

 **НАРОДНОТО СЪБРАНИЕ**

**ДО**

**МИНИСТЪР-ПРЕДСЕДАТЕЛЯ**

**НА РЕПУБЛИКА БЪЛГАРИЯ**

**Г-Н БОЙКО БОРИСОВ**

**ВЪПРОС**

От Атанас Атанасов

народен представител от ПГ Реформаторски блок

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО**: Назначаване на ръководен служител в Държавна агенция „Разузнаване“.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

От съобщение на пресслужбата на Министерския съвет публикувано на 23.12.2015г. става известно, че за заместник-председател на Държавна агенция „Разузнаване“ е назначен г-н Ангело Прокопиев.

Съгласно чл. 14, ал.3 от Закона за Държавна агенция „Разузнаване“ тези назначения стават с решение на Министерския съвет.

В тази връзка моля да ми отговорите на следния въпрос:

Кои са професионалните качества на лицето, които са дали основание на Министерския съвет да вземе това решение?

Народен представител: